ระวังสับสนกับ แผ่นดินไหวในคาบสมุทรโนโตะ ค.ศ. 2023 หรือ แผ่นดินไหวในคาบสมุทรโนโตะ ค.ศ. 2024

**แผ่นดินไหวในคาบสมุทรโนโตะ ค.ศ. 2007** (ญี่ปุ่น: 能登半島地震; โรมาจิ: *Noto-hantо̄ Jishin*) เกิดขึ้นเมื่อวันที่ 25 มีนาคม ค.ศ. 2007 (พ.ศ. 2550) ในภูมิภาคโฮกูริกุ จังหวัดอิชิกาวะ ประเทศญี่ปุ่น ขนาด 6.9 แมกนิจูด ศูนย์กลางแผ่นดินไหวอยู่ในทะเลญี่ปุ่นใกล้กับคาบสมุทรโนโตะ เกิดแรงสั่นรุนแรงในมาตราชินโดะ 6+ ในนครวาจิมะ นครนานาโอะ และเมืองอานามิซุ มีผู้เสียชีวิต 1 รายในนครวาจิมะ และมีรายงานผู้บาดเจ็บอย่างน้อย 356 ราย

ธรณีวิทยา
---------

แผ่นดินไหวครั้งนี้เป็นผลมาจากรอยเลื่อนตามแนวเฉียงจากข้อมูลขององค์การข้อมูลภูมิสารสนเทศประเทศญี่ปุ่นรายงานว่า รอยเลื่อนดังกล่าวยาว 21 กม. กว้าง 14 กม. แผ่นดินไหวทำให้รอยเลื่อนเปลี่ยนทิศทางไป 1.4 เมตร สถาบันวิทยาศาสตร์และเทคโนโลยีอุตสาหกรรมขั้นสูงแห่งชาติยังพบรอยเลื่อนยาวมากกว่า 18 กม. ซึ่งคาดว่าน่าจะทำให้เกิดแผ่นดินไหวครั้งนี้

แผ่นดินไหวครั้งนี้เป็นแผ่นดินไหวในแผ่นเปลือกโลกที่เกิดขึ้นในรอยต่อระหว่างแผ่นยูเรเชียและแผ่นโอค็อตสค์ ซึ่งภูมิศาสตร์ของคาบสมุทรโนโตะก็ถูกสร้างขึ้นโดยแรงกดที่ผลักดันกลุ่มตะกอนจากทางตะวันออกเฉียงใต้ลักษณะนี้ทำให้คาบสมุทรโนโตะมีรอยเลื่อนอยู่มาก ในภูมิภาคนี้เคยเกิดแผ่นดินไหวขนาด 6.6 ในจังหวัดอิชิกาวะ เมื่อวันที่ 7 กุมภาพันธ์ ค.ศ. 1993 

ตั้งแต่ทศวรรษ 1990 จำนวนแผ่นดินไหวที่มีขนาด 6.0 มีจำนวนการเกิดถี่มากขึ้น นักธรณีวิทยาบางคนกล่าวว่ากิจกรรมการเกิดแผ่นดินไหวในญี่ปุ่นตะวันตกอยู่ในสถานการณ์ที่เกิดมากที่สุด 
เช่น แผ่นดินไหวใหญ่ฮันชิน ค.ศ. 1995

แผ่นดินไหวครั้งนี้คล้ายคลึงกับเหตุการณ์แผ่นดินไหวในจังหวัดฟูกูโอกะ ค.ศ. 2005 มีการประกาศว่า "แผ่นดินไหวเกิดในพื้นที่ค่อนข้างเงียบ" คือพื้นที่มีอัตราการเกิดแผ่นดินไหวไม่บ่อยนัก ซึ่งการเกิดแผ่นดินไหวสามารถเกิดขึ้นได้ทั่วประเทศญี่ปุ่นและพื้นที่โดยรอบ รอยเลื่อนที่เกิดจากแผ่นดินไหวครั้งนี้ก็ยังไม่ได้รับการจำลองผลกระทบที่จะเกิดขึ้นจากแผ่นดินไหว เนื่องจากรอยเลื่อนที่ถูกศึกษาส่วนใหญ่เป็นรอยเลื่อนที่อยู่บนบก นักธรณีวิทยาบางคนพยายามจำลองแผ่นดินไหวประเภทนี้และแผ่นดินไหวบนบก 

### ความถี่

แผ่นดินไหวประเภทนี้คาดว่าจะเกิดขึ้นประมาณ 1 - 2 ครั้ง ในช่วง 20,000 ปี

แผ่นดินไหวหลัก
--------------

กรมอุตุนิยมวิทยาญี่ปุ่นกำหนดจุดศูนย์กลางแผ่นดินไหวไว้ในพิกัด 37.3°N, 136.5°E มีความลึก 11 กม. ครั้งแรกแผ่นดินไหวถูกประเมินขนาดไว้ที่ 7.1 แต่ต่อมาถูกปรับลดลงมาเหลือขนาด 6.9 มีค่าความเร่งสูงสุดของพื้นดิน 0.96 g แผ่นดินไหวเกิดขึ้นในบริเวณไม่มีแผ่นดินไหวใหญ่มาสักพักเรียกบริเวณนี้ว่า "ช่องว่างแผ่นดินไหว" แรงสั่นสะเทือนในนครวาจิมะใกล้เคียงกับชินโด 7 มาก เหตุการณ์ครั้งนี้เป็นครั้งแรกที่ความรุนแรงแผ่นดินไหวชินโด 6+ ถูกวัดได้ในจังหวัดอิชิกาวะ และเป็นครั้งแรกที่ความรุนแรงแผ่นดินไหวชินโด 5 หรือมากกว่าถูกวัดได้ในจังหวัดโทยามะ

### ผลกระทบทางธรณีฟิสิกส์

แผ่นดินไหวทำให้แผ่นดินเคลื่อนตัวไปทางทิศตะวันตกเฉียงใต้ 25 ซม. และเคลื่อนไปทางตะวันตกเฉียงเหนือของเมืองอานามิซุ 15 ซม. 

### แรงสั่นสะเทือน

รู้สึกถึงแรงสั่นไปไกลถึงทางตอนเหนือของโอชามันเบะ จังหวัดฮกไกโด ทางทิศตะวันตกของจังหวัดฮิโรชิมะ และทางตอนใต้ของเมืองนาฮาริ จังหวัดโคจิ ซึ่งอยู่ไกลจากจุดศูนย์กลางมาก

ความเสียหาย
-----------

จากข้อมูลของสถาบันวิจัยวิทยาศาสตร์โลกและการป้องกันภัยพิบัติแห่งชาติระบุว่ารูปแบบของแรงสั่นสะเทือนของแผ่นดินไหวครั้งนี้คล้ายกับการสั่นสะเทือนของแผ่นดินไหวใหญ่ฮันชิน และแผ่นดินไหวในนอร์ธริดจ์ แรงสั่นประเภทนี้เรียกว่า "แรงสั่นสะเทือนนักฆ่า" แผ่นดินไหวก่อคลื่นพัลส์ที่มีความถี่ 1-2 วินาที การสั่นแบบนี้สร้างความเสียหายอย่างหนักให้กับอาคาร 2 ชั้น เมื่อแรงสั่นแบบนี้เดินทางถึงที่ราบที่มีพื้นดินอ่อน เช่น ที่ราบลุ่มแม่น้ำ แรงสั่นจะก่อให้เกิดความเสียหายครั้งใหญ่ 

### รายชื่อความเสียหาย

* หญิงชราวัย 52 ปี เสียชีวิตเนื่องจากถูกโคมไฟหินญี่ปุ่นโบราณล้มทับศีรษะ ในนครวาจิมะ
* รางรถไฟแบบบัลลาสต์ 25 ตัว ในสายโนโตะได้รับความเสียหายจนทำให้เกิดการบิดเบี้ยวของราง
* พบรอยร้าว 22 จุดในรันเวย์ของท่าอากาศยานโนโตะ แต่ต่อมาถูกซ่อมภายในวันที่ 26 มีนาคม
* ด่านเก็บเงินของถนนโนโตะ-ซาโตยามะ ไคโด พังถล่มลงมาบางส่วน ถนนได้รับการซ่อมในวันที่ 30 พฤศจิกายน
* ประมาณการว่าเกิดไฟฟ้าดับ 110,000 หลัง ไม่มีน้ำปะปา 13,250 หลัง เครือข่ายโทรศัพท์บ้านได้รับความเสียหาย 260 หลัง
* มีอาคารหลายแห่งขาดก๊าซหลังจากเกิดแผ่นดินไหว
* เกิดปรากฏการณ์แผ่นดินเหลวในพื้นที่ชายฝั่งใกล้ศูนย์กลางและท่าเรือเมืองฮิมิ
* มีราายงานผู้คนติดอยู่ในลิฟต์หลังแผ่นดินไหว

### จังหวัดอิชิกาวะ (ณ วันที่ 17 กรกฎาคม ค.ศ. 2007)

|  | จำนวนผู้ได้รับผลกระทบ | ความเสียหายของโครงสร้าง | ศูนย์อพยพ | *ชินโด* |
| --- | --- | --- | --- | --- |
| ผู้เสียชีวิต | บาดเจ็บสาหัส | บาดเจ็บเล็กน้อย | เสียหายทั้งหมด | เสียหายมาก | เสียหายเล็กน้อย |  |  |
| อานามิซุ | 0 | 3 | 36 | 72 | 94 | 2,197 | 3 | 6+ |
| วาจิมะ | 1 | 46 | 69 | 503 | 1,057 | 9,984 | 6 |
| นานาโอะ | 0 | 17 | 110 | 50 | 252 | 6,493 | 0 |
| โนโตะ | 0 | 2 | 10 | 1 | 10 | 1,018 | 0 | 6- |
| นากาโนโตะ | 0 | 3 | 0 | 3 | 7 | 1,524 | 0 |
| ชิกะ | 0 | 10 | 27 | 14 | 217 | 3,385 | 1 |
| ซูซุ | 0 | 0 | 3 | 2 | 13 | 769 | 0 | 5+ |
| คาโฮกุ | 0 | 0 | 0 | 3 | 2 | 18 | 0 | 5- |
| โฮดาสึชิมิซุ | 0 | 0 | 0 | 0 | 3 | 25 | 0 |
| ฮากูอิ | 0 | 0 | 1 | 3 | 13 | 133 | 0 |
| ฮากูซัง | 0 | 0 | 0 | 0 | 0 | 1 | 0 | 4 |
| สึบาตะ | 0 | 0 | 1 | 0 | 0 | 2 | 0 |
| คางะ | 0 | 0 | 0 | 0 | 0 | 6 | 0 |
| รวมทั้งหมด | 1 | 81 | 257 | 649 | 1,655 | 24,959 | 10 | สูงสุด 6+ |

### จังหวัดโทยามะ (ณ วันที่ 28 มีนาคม ค.ศ. 2007)

|  | จำนวนผู้ได้รับผลกระทบ | *ชินโด* |
| --- | --- | --- |
| บาดเจ็บสาหัส | บาดเจ็บเล็กน้อย |  |
| โทยามะ | 1 | 0 | 5- |
| ฮิมิ | 0 | 1 |
| โอยาเบะ | 0 | 1 |
| อิมิซุ | 0 | 2 |
| ทากาโอกะ | 0 | 6 | 4 |
| อูโอซุ | 0 | 2 |
| รวมทั้งหมด | 1 | 12 | สูงสุด 5- |

สึนามิ
------

มีการประกาศแจ้งเตือนสึนามิทันทีหลังจากเกิดแผ่นดินไหว การเตือนภัยสึนามิรายงานว่าจะมีสึนามิพัดเข้าชายฝั่งโนโตะและชายฝั่งคางะ โดยจะมีคลื่นขนาด 22 ซม. 30 นาทีต่อมาคลื่นสึนามิก็พัดเข้าฝั่งดังกล่าว

แผ่นดินไหวตาม
-------------

ตรวจพบแผ่นดินไหวตามที่สามารถวัดได้มากกว่า 500 ครั้ง

แผ่นดินไหวตามขนาดชินโด 4 หรือมากกว่า| วันที่ (ปี-เดือน-วัน) | เวลา (UTC) | ขนาด | *ชินโด* |
| --- | --- | --- | --- |
| 2007-03-25 | 09:45:50 | 4.7 (Mj) | 4 |
| 2007-03-25 | 09:52:37 | 4.5 (Mj) | 4 |
| 2007-03-25 | 15:43:34 | 4.5 (Mj) | 4 |
| 2007-03-25 | 18:11:45 | 5.3 (Mj) | 5- |
| 2007-03-26 | 07:16:36 | 5.3 (Mj) | 4 |
| 2007-03-26 | 14:46:35 | 4.8 (Mj) | 5- |
| 2007-03-26 | 18:02:53 | 4.6 (Mj) | 4 |
| 2007-03-28 | 08:08:15 | 4.9 (Mj) | 5- |
| 2007-03-28 | 13:05:31 | 4.7 (Mj) | 4 |
| 2007-04-06 | 15:18:18 | 4.3 (Mj) | 4 |
| 2007-05-02 | 20:44:38 | 4.7 (Mj) | 4 |
| 2007-06-11 | 03:45:14 | 5.0 (Mj) | 4 |
| 2008-01-26 | 04:33:00 | 4.8 (Mj) | 5- |

แผ่นดินไหวตามที่ใหญ่ที่สุดคือสีน้ำงินและแผ่นดินไหวขนาดมากว่า 4.8 ขึ้นไปเป็นสีฟ้าอ่อน

ในวัฒนธรรมสมัยนิยม
------------------

**เหตุการณ์นาเอยามะ** (苗山事件) เป็นตำนานเมืองเกี่ยวกับความลึกลับระหว่างการสื่อสารในเมืองนากาโนโตะกล่าวถึงปัญหาระหว่างการสัมภาษณ์ของเอ็นเอชเคกับชายคนหนึ่ง ทันทีหลังจากเกิดแผ่นดินไหว NHK กําลังถ่ายทอดการออกอากาศทางโทรทัศน์เกี่ยวกับการสัมภาษณ์ชายคนหนึ่งชื่อ นาเอยามะ (苗山) ผ่านสัญญาณโทรศัพท์ ในช่วงเวลาที่เกิดแผ่นดินไหวสถานี NHK กำลังออกอากาศรายการที่เรียกว่า "Sunday Debate" แต่เมื่อเกิดแผ่นดินไหวขึ้นสถานีได้เปลี่ยนรายการไปรายงานเกี่ยวกับแผ่นดินไหวแทน ระหว่างการรายงานนั้น NHK ได้โทรไปติดต่อศาลากลางเมืองนากาโนโตะบนคาบสมุทรโนโตะซึ่งได้รับความเสียหายจากแผ่นดินไหวครั้งนี้มาก ในเวลานั้นมีชายคนหนึ่งชื่อ นาเอยามะ (苗山) เป็นผู้รับโทรศัพท์ในศาลากลางขณะนั้น 
นักข่าวได้ถามคำถามต่าง ๆ และนาเอยามะก็ตอบคำถามด้วยความใจเย็นการสัมภาษณ์ดูเหมือนดำเนินไปด้วยความปกติ แต่ไม่นานนาเอยามะที่กำลังตอบคำถามก็เงียบลงไม่ได้พูดอะไรนักข่าวที่สังเกตุเห็นความผิดปกติจึงพูดว่า "โมชิโมชิ" แต่น้ำเสียงของนาเอยามะที่ตอบกลับมากลับไม่เหมือนเสียงนาเอยามะในตอนแรก จากเสียงนาเอยามะที่ฟังดูสงบเปลี่ยนเป็นน้ำเสียงกระสับกระส่ายแตกต่างจากเสียงพูดตอนแรกอย่างสิ้นเชิง ซึ่งเหตุการณ์นี้สร้างความลึกลับและขนหัวลุกและกลายมาเป็นตำนานเมืองนากาโนโตะ

อ้างอิง
-------

1. 1 2  "Earthquakes rock Pacific nations". *BBC News*. 2007-03-25.
2. ↑  "Magnitude 6.7 - NEAR THE WEST COAST OF HONSHU, JAPAN". คลังข้อมูลเก่าเก็บจากแหล่งเดิมเมื่อ 2009-12-18. สืบค้นเมื่อ 2012-12-16.
3. 1 2 3 4  "石川県能登半島沖を震源とする地震に伴う地殻変動（第１報）｜国土地理院". Gsi.go.jp. สืบค้นเมื่อ 2017-06-08.
4. ↑  "Learning from Earthquakes: Noto Peninsula (Japan) Earthquake of March 25, 2007" (PDF), *Earthquake Engineering Research Institute* (report), EERI Special Earthquake Report, 2007
5. 1 2  "気象庁 | 日本付近で発生した主な被害地震（平成８年～平成24年８月）". คลังข้อมูลเก่าเก็บจากแหล่งเดิมเมื่อ 2012-12-14. สืบค้นเมื่อ 2013-01-05.
6. 1 2
7. 1 2  "産総研：能登半島地震の震源域で長さ18km以上の活断層と一部で海底に達する変動を確認". Aist.go.jp. 2007-07-30. สืบค้นเมื่อ 2017-06-08.
8. ↑  Yamada, Masumi; Park, Sun-Cheon; Mori, Jim (2008). "The 2007 Noto Peninsula, Japan, Earthquake (Mw 6.7): Damage to Wooden Structures" (PDF). *Seismological Research Letters*. Seismological Society of America. **79** (1): 20–24. doi:10.1785/gssrl.79.1.20.
9. ↑  "6.9 Magnitude Earthquake Kills 1, Injures 170 in Japan". *Fox News*. 2007-03-25.
10. ↑  "About the tsunami warning announced at the "2007 Noto Peninsula Earthquake"". คลังข้อมูลเก่าเก็บจากแหล่งเดิมเมื่อ 2013-01-20. สืบค้นเมื่อ 2012-12-16.
11. ↑  "Hokuriku quake kills one, injures 170". The Japan Times. 2007-03-26. สืบค้นเมื่อ 26 March 2007.
12. ↑
13. ↑
14. ↑  "NHKの放送事故!?ネットで話題の「苗山事件」の深まる謎と真相とは？｜エントピ[Entertainment Topics]". *エントピ[Entertainment Topics]*. สืบค้นเมื่อ 5 March 2023.